Document ID: /roh_data/filtered/fineweb-2-filterrobots_roh.jsonl.gz/27917

La primavaira dal 1799 han l'armada franzosa ed austriaca fatg guerra en Grischun. Tut las duas partidas han mintgamai deportà ils amis grischuns da la cuntrapartida. Ils aderents da la Frantscha han ils Austriacs deportà a Puntina/Innsbruck, entant che ils Franzos han deportà lur ostagis a Salins en Frantscha. Er en sia segunda part accumpogna l'istoricher Adolf Collenberg la prominenza politica e spirtala grischuna en ses exil. Tranter quels eran er il preditgant Mattli Conrad dad Andeer ed il pader benedictin Placi à Spescha, dus figuras centralas dal moviment rumantsch.